Irtis

Irtis<ref>Henrici Scherer Tabellae geographicae, p.; Petri Simonis Pallas Zoographia rosso-asiatica; seu Irtisch (Atlas Russicus, p.7), Irtyschius (Ieremiae Iacobi Oberlini [https://books.google.fr/books?id=QR0_AAAAcAAJ Iungendorum marium fluviorumque omnis aevi molimina..., Argentorati 1775, p. 104]).</ref> (Casachice Ертіс, Ertis; Russice Иртыш, Irtyš; Sinice 额尔齐斯河, É'ěrqísī hé, in lingua Chantyensi Тангат) est flumen in Asia, Obii accola. Longitudinem 4248 chm Irtis habet et confluentium orbis terrarum longissimus est. 

 Fluxus 

E montibus Altaicis in Turcestania Sinensi regione Sinarum oritur, mox in Casachiam infuit, cuius flumen est longissimum (1700 chm). Post in regionibus Omiensi et Tumenensi Russiae per planitiem Sibiricam Occidentalem fluit et in districtu autonomo Chanty-Mansiensi in Obium effunditur.

 Systema hydrographicum 

Receptacula aquae Buchtarmense et Petropylense (UstkamenogorenseCf. de arce Ustkamenogorensi: Gerhardi Friderici Mülleri De scriptis Tanguticis in Sibiria repertis, in: Commentarii Academiae Scientiarum Imperialis Petropolitanae, vol. 10, Petropoli 1747, p. 440; Ioannes Georgius Gmelin, Flora Sibirica, vol. I, Petropoli 1747, p. IV-V.) in Casachia in Irti constructa sunt; in receptaculum Buchtarmense lacus Zaissan priscus inclusus est. Pars Irtis ante Zaissanem saepe Irtis Niger'' nominatur. 

Buchtarma, UlbaIoannis Georgii Gmelin, Flora Sibirica, vol. I, Petropoli 1747, p. VI. Ibidem et nomina cetera (praeter Demiancam)., Schulba, Uba, Zarburgan, Tschernaia, Schelezenka, Taugutscheius, Omus, Camyschlovka, Tara, Schischus, Tuius,  Ischimus, Tobol, Demianca, Conda flumina (a fonte ad ostium enumerata) in Irtim effunduntur.

 Urbes ad ripas sitae 

Petropylae et Septem Palatia et Paulodorum et Omium et Iyrcopolis (haud longe ab ostio) urbes, omnes regionum suarum capitales, in ripa Irtis stant. Astana Casachiae caput ad Ischimum Irtis accolam sita est.

 Notae 

 Nexus externi 

Categoria:Flumina Kazachstaniae
Categoria:Flumina Russiae Asiaticae
Categoria:Flumina Sericae
Categoria:Xinjiang
Categoria:Regio Omiensis
Categoria:Regio Tumenensis
Categoria:Districtus autonomus Chanty-Mansiensis
Categoria:Siberia
!